钦定古今图书集成/明伦汇编/人事典/第104卷 > 《小雅黄鸟三章》
## 钦定古今图书集成/明伦汇编/人事典/第104卷 > 《小雅黄鸟三章》

民适异国，不得其所，故作此诗。

《黄鸟》“黄鸟，无集于谷，无啄我粟。此邦之人，不我肯谷。
言旋言归，复我邦族。”

《黄鸟》“黄鸟，无集于桑，无啄我粱。此邦之人，不可与明。
言旋言归，复我诸兄。”

《黄鸟》黄鸟，无集于栩，无啄我黍。此邦之人，不可与处。
言旋言归，复我诸父。